ທ່ານນາງ Nancy Reagan ຖືກຈົດຈຳ ດ້ວຍສຽງຫົວ ແລະ ນ້ຳຕາ​
ບຸກຄົນສຳຄັນທາງການເມືອງ ນັກຂ່າວ ນັກໃຫ້ຄວາມບັນເທີງ ໄດ້ໄປເຕົ້າໂຮມກັນ ທີ່ເມືອງ Simi Valley ເພື່ອກ່າວອຳລາ ຕໍ່ອະດີດສະຕີໝາຍເລກນຶ່ງ Nancy Reagan.
ອະດີດສະຕີໝາຍເລກນຶ່ງ ມື້ລາງທ່ານນາງ Nancy Reagan ໄດ້ຖືກຈົດຈຳດ້ວຍສຽງຫົວແລະນ້ຳຕາ ໂດຍພວກໄວ້ທຸກທີ່ໄດ້ ຖືກຮັບເຊີນ ຢ່າງໜ້ອຍ 1,000 ຄົນ ໃຫ້ໄປຮ່ວມ ໃນພິທີສົ່ງສະ ການໃຫ້ແກ່ທ່ານນາງ ຢູ່ທີ່ຫ້ອງສະມຸດ Ronald Reagan ທີ່ ເມືອງ Simi Valley ທ່ານນາງ Nancy Reagan ມີອາຍຸ 94 ປີເວລາທ່ານນາງເຖິງ ແກ່ອະສັນຍະກຳ ຍ້ອນຫົວໃຈລົ້ມແຫຼວ ຢູ່ທີ່ເມືອງ Bel Air ໃນ ລັດຄາລີຟໍເນຍເມື່ອວັນອາທິດ ແລ້ວນີ້ ສະຕີໝາຍເລກນຶ່ງ ຄົນປັດຈຸບັນ ທ່ານນາງ Michelle Obama ໄດ້ຕາງໜ້າໃຫ້ທຳນຽບຂາວໄປຮ່ວມພິທີສົ່ງສະການໃນວັນສຸກວານນີ້ ປະທານາທິບໍດີບາ ຣັກ ໂອບາມາ ກ່າວໃນຄຳປາໄສ ປະຈຳສັບປະດາຂອງທ່ານ ໃນວັນເສົາມື້ນີ້ວ່າ ໃນຖານະ ທີ່ເປັນປະທານາທິບໍດີ ຂ້າພະເຈົ້າຮູ້ດີວ່າ ມັນມີຄວາມສຳຄັນສ່ຳໃດໃນການມີຄູ່ຮ່ວມຊີວິດ ທີ່ເຂັ້ມແຂງ ແລະປະ ທານາທິບໍດີ Reagan ແມ່ນໂຊກດີ ຄືກັນກັບຂ້າພະເຈົ້າ ບັນດາເພື່ອນຝູງ ຂອງຄອບຄົວ Reagan ທີ່ມີບັນຊີລາຍຊື່ອັນຍາວຢຽດນັບຕັ້ງແຕ່ສະມາ ຊິກນິຍົມແນວທາງເດີມຂອງພັກຣີພັບບລີກັນຕະຫລອດເຖິງສະມາຊິກພັກເດໂມແຄຣັດທີ່ ນິຍົມຊ້າຍຕ່າງກໍໄດ້ໄປຮ່ວມພິທີສົ່ງສະການດັ່ງກ່າວ ພວກແຂກທີ່ໄປຮ່ວມ ແມ່ນຮວມທັງ ບັນດາສະມາຊິກໃນຄອບຄົວ ທີ່ເຄີຍຢູ່ທຳນຽບຂາວ ຢ້ອນຫຼັງໄປເກືອບ 60 ປີ ຮວມທັງທ່ານນາງ Caroline Kennedy ທ່ານ Steven Ford ອະດີດປະທານາທິບໍດີ George W Bush ແລະບັນດາອະດີດສະຕີໝາຍເລກນຶ່ງ ທ່ານ ນາງ Hillary Clinton ທ່ານນາງ Laura Bush ແລະທ່ານນາງ Rosalyn Carter ດາລານັກສະແດງ Tom Selleck, Bo Derek ແລະນັກຮ້ອງ Johnny Mathis ແລະ Wayne Newton ແມ່ນຮວມຢູ່ໃນພວກດາລາຮອນລີວູດແຖວໜ້າທີ່ໄປຮ່ວມໃນພິທີດັ່ງ ກ່າວ ທ່ານນາງ Nancy Reagan ໄດ້ຖືກຈົດຈຳໃນຖານະທີ່ເປັນແມ່ຍິງເຂັ້ມແຂງແລະໃນບາງ ຄັ້ງບາງຄາວກໍດື້ແຕ່ກໍເປັນບຸກຄົນທີ່ໄດ້ອຸທິດຕົນຮ້ອຍເປີເຊັນໃຫ້ແກ່ມື້ລາງສາມີຂອງທ່ານ ນາງ ປະທານາທິບໍດີ Ronald Reagan